CELEX: C2004/300/88
Language: et
Date: 2004-12-04 00:00:00
Title: Kohtuasi T-372/04: Coopérative d'Exportation du Livre Français (CELF) 15. septembri 2004. aasta hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/45
            
         Coopérative d'Exportation du Livre Français (CELF) 15. septembri 2004. aasta hagi Euroopa Ühenduste Komisjoni vastu
   (Kohtuasi T-372/04)
   (2004/C 300/88)
   Kohtumenetluse keel: prantsuse
   Coopérative d'Exportation du Livre Français, asukoht Pariis, esitas 15. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on advokaat Olivier Schmitt.
   Hageja palub esimese astme kohtul:
   
               —
            
            
               tühistada Euroopa Ühenduste Komisjoni 20. aprilli 2004. aasta otsus nr K(2004)1361 lõplik, mis käsitleb Prantsusmaa poolt Coopérative d'Exportation du Livre Français'le (CELF) antud abi, selles osas, milles otsuse artikli 1 esimese lausega on kvalifitseeritud EÜ artikli 87 lõike 1 reguleerimisalasse kuuluvaks riigiabiks abi, mida Prantsusmaa andis aastatel 1980–2001 CELF-le prantsuskeelsete raamatute väiketellimuste täitmise jaoks;
            
         
               —
            
            
               jätta 5 000 euro suurused kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hageja tegevusalaks on raamatute, brošüüride ja muude teabekandjate välismaalt tulnud tellimuste otsene täitmine ning üldisemalt kõik toimingud, mis on suunatud prantsuse kultuuri tutvustamisele maailmas. Hageja märgib, et sellise üldistes huvides toimuva tegevuse jaoks on ta saanud Prantsuse riigilt mitmesuguseid toetusi. Käesolevas asjas käsitletav toetus on tegevustoetus, mida anti hagejale välismaa raamatukaupluste väiketellimuste täitmisega seotud erikulude katmiseks.
   Oma hagi toetuseks väidab hageja kõigepealt, et vaidlustatud otsus ei ole piisavalt põhistatud. Teiseks väidab hageja, et rikutud on EÜ artikli 86 lõiget 2 ja artikli 87 lõiget 1.
   Hageja väidab, et üldhuviteenust osutava ettevõttena on talle pandud selgelt määratletud avaliku teenuse osutamise kohustused. Seega ei kuulu riigi poolt talle makstud summad EÜ artikli 87 lõikes 1 silmas peetud riigiabi hulka.